เมื่อวันที่ 31 มกราคม ม.ร.ว.ปรีดิยาธร เทวกุล รองนายกรัฐมนตรีและรัฐมนตรีว่าการกระทรวงการคลัง กล่าวถึงเรื่องดังกล่าวว่า ระบบเศรษฐกิจแบบทักษิโณมิกส์ ในช่วง 4-5 ปีที่ผ่านมาเป็นการดำเนินเศรษฐกิจที่สุรุ่ยสุร่ายและมีการหมกหนี้นอกงบประมาณจำนวนมากถึง 1.5 แสนล้านบาท ซึ่งขณะนี้ได้พยายามแก้ไขไปแล้วกว่า 8 หมื่นล้านบาท แต่หากปล่อยไปอีกประมาณ 2-3 ปี เศรษฐกิจไทยจะเห็นโลงศพและต้องหลั่งน้ำตา จะมีปัญหาเหมือนประเทศอาร์เจนตินาแน่นอน ซึ่งการบริหารงาน 1 ปีจะแก้ไขได้ประมาณ 52 เรื่อง แต่หลายโครงการมีปัญหาและเดินหน้าต่อไปได้ยาก แก้ไขยาก เพราะเป็นผลจากระบบทักษิโณมิกส์ที่คิดแล้วทำไปเลย ไม่ศึกษาถึงผลดีผลเสียที่จะมีต่อเศรษฐกิจ"ทักษิโณมิกส์ที่ผ่านมาใช้หน่วยงานรัฐและกึ่งภาครัฐสร้างปัญหามาก เช่น ไทยแลนด์อีลิท ที่ทำอีลิทการ์ดขายต่างชาติ ใช้งบลงทุน 500 ล้านบาท ขณะนี้ขาดทุนไปแล้ว 900 ล้านบาท แต่แก้ไม่ได้ง่าย เพราะผูกพันกับต่างชาติที่ซื้ออีลิทการ์ด จะต้องใช้วิธีแก้ไขปัญหาแบบนิ่มนวลต่อไป ดีที่เราเข้ามาแก้ทัน ก็จะทำให้เศรษฐกิจพอยืนต่อไปได้ หากปล่อยไปอีก 2 ปี จะไม่เหลือ แล้วยังจะมีหน้าไปให้ต่างชาติเข้าใจเราผิดอีก ผมว่าไอ้คนคนนี้ไม่รักชาติจริงหรอก" ม.ร.ว.ปรีดิยาธรกล่าวม.ร.ว.ปรีดิยาธรกล่าวถึงปรัชญาเศรษฐกิจพอเพียงว่า หากเทียบกับทักษิโณมิกส์แล้ว ทักษิโณมิกส์ไม่สามารถเปรียบเทียบกับเศรษฐกิจพอเพียงได้ เป็นคนละชั้น เพราะทักษิโณมิกส์สุรุ่ยสุร่าย แต่เศรษฐกิจพอเพียงยึดหลักสำคัญ 2 ประการ คือ ความพอประมาณและยึดหลักสร้าง ซึ่งใช้ได้กับเศรษฐกิจการตลาดนายทุนได้อย่างดีเยี่ยม เพราะที่ผ่านมาที่เกิดวิกฤติในปี 2540 เกิดจากการลงทุนเกินตัวมหาศาล
ใครคือรองนายกรัฐมนตรีและรัฐมนตรีว่าการกระทรวงการคลังของไทย 
ม.ร.ว.ปรีดิยาธร เทวกุล